Oikean- ja vasemmanpuoleinen liikenne

**Oikeanpuoleinen liikenne** on voimassa nykyisin useimmissa maissa. Näin on ollut Suomessakin vuodesta 1858 lähtien.

**Vasemmanpuoleinen liikenne** on Euroopassa voimassa ainoastaan Yhdistyneessä kuningaskunnassa, Irlannissa, Maltalla ja Kyproksessa. Aikaisemmin on vasemmanpuoleinen liikenne ollut useissa muissakin maissa, kuten Ruotsissa vuoden 1967 syyskuun 3. päivään saakka (H-päivään) sekä Islannissa vuoteen 1968. Myös Itävalta-Unkarissa oli aikoinaan vasemmanpuoleinen liikenne, mutta ennen toista maailmansotaa kaikissa siihen kuuluneissa maissa oli jo siirrytty oikealle puolelle, koko Itävallassakin saksalaismiehityksen tapahduttua vuonna 1938.

Muissa maanosissa vasemmanpuoleinen liikenne on voimassa lähinnä useimmissa Brittiläiseen kansainyhteisöön kuuluvissa maissa, kuten Intiassa, Australiassa, Uudessa-Seelannissa ja monissa Itä-Afrikan maissa, sitä vastoin ei enää Kanadassa. Aasian maista myös Japanissa ja Thaimaassa on vasemmanpuoleinen liikenne. Kuitenkin Kiinan kansantasavallan laajalla itsehallintoalueella, Ison-Britannian vallan alla vuoteen 1997 olleessa Hongkongissa on edelleen vasemmanpuoleinen liikenne, kun taas muualla Kiinassa on oikeanpuoleinen liikenne.

Suomessa oli Venäjän vallan aikanakin Ruotsin vallan perintönä pitkään voimassa sääntö väistämisestä vasemmalle ajoneuvojen kohdatessa, eli vasemmanpuoleinen liikenne. Vuonna 1858 Aleksanteri II:n antamassa julistuksessa sääntöä muutettiin siten, että vastaantulevaa tulikin väistää oikealle. Ohi ajettaessa edellä kulkevan oli kuitenkin edelleen väistettävä vasemmalle. Vielä itsenäisyyden ajan Suomessakin säädettiin vuonna 1919 annetussa asetuksessa, että edellä ajavan tuli väistyä vasemmalle, kun jäljessä tuleva ajoneuvo oli sitä ohittamassa. Vasemmalta puolelta ohittaminen tehtiin säännöksi vasta vuonna 1921 annetulla asetuksella.

## Historia
On monia myyttejä siitä, miksi alun perin liikennen on ollut vasemman- tai oikeanpuoleista. Noin 90 % ihmisistä on oikeakätisiä, ja moni väitetty selitys viittaa tähän. Perinteisesti hevosia on talutettu vasemmalta ja niiden selkään on noustu vasemmalta. Näin hevosia taluttavat ihmiset saavat pidettyä hevoset erillään vastaantulevista kulkemalla oikeassa reunassa. Vasemmanpuoleinen liikenne mahdollistaa puolustautumisen vastaantulijoilta miekka oikeassa kädessä. Vaununkuljettajat piiskasivat hevosiaan oikealla kädellä ja siksi istuivat vasemmalla, kuten oikeanpuoleisessa liikenteessä. Tutkija Academic Chris McManus sanoo väitetyn, että vuonna 1300 paavi Bonifatius VIII kehotti pyhiinvaeltajia kulkemaan vasemmalla. Muut väittävät, että oikealla. Kummastakaan väitteestä ei ole todisteita.

### Kuvagalleria

Kungsgatan 1967.jpg|Katu Tukholmassa Ruotsin siirtyessä oikeanpuoleiseen liikenteeseen vuonna 1967
M25 motorway 2004-04-25.jpg|Vasemmanpuoleinen liikenne M25-moottoritiellä Isossa-Britanniassa
Harcourt Road near Admiralty Centre.jpg|Hongkongissa ajetaan vasemmalla puolella.
Ecke Kärntnerstraße Annagasse mit Werbetafel Tabarin und Chapeau Rouge ca 1930.jpg|Vasemmanpuoleinen tieliikenne Wienissä, Itävallassa 1930-luvulla
Lotus-bridge-macau.jpg|Macaon ja Manner-Kiinan välinen rajasilta. Macaon tieliikenne on vasemmanpuoleinen
Gibraltar-LookLeft-right-hand traffic.jpg|Gibraltarilla on ollut oikeanpuoleinen tieliikenne vuodesta 1929
DriveLeftIRL.jpg|Kyltti muistuttaa autoilijoita ajamaan vasemmalla Irlannissa
Fari-Wechsel.jpg|Kyltti ennen Thaimaan ja Laosin välistä siltaa. Laosissa on oikeanpuoleinen tieliikenne ja Thaimaassa vasemmanpuoleinen
Danish motorcyclists about to cross the border between Sweden and Norway in 1934.png|Ruotsin ja Norjan välinen raja-asema vuonna 1934. Ruotsin tieliikenne oli tuolloin vasemmanpuolinen ja Norjan oikeanpuolinen
Finland-Sweden border in Tornio pre 1957.jpg|Tornion ja Haaparannan välinen raja aikana, jolloin Ruotsin tieliikenne oli vasemmanpuolinen ja Suomen oikeanpuolinen


## Liikenne maittain

Maailmassa on 140 maata, joissa on oikeanpuoleinen liikenne ja 54, joissa on vasemmanpuoleinen liikenne.

## Lähteet

## Aiheesta muualla